PAMOKOS PLANAS

|  |  |  |  |
| --- | --- | --- | --- |
| Klasė, dalykas | 1 klasė, matematika | | |
| Pamokos tema | Sudėtis iki 15 | | |
| Pamokos tipas | Naujos medžiagos perteikimas. | | |
| Mokymosi uždavinys (-iai) | Remdamiesi įgyta patirtimi, mokiniai gebės atlikti (mažiausiai 5) sudėties veiksmus iki 15, pavaizduos juos skaičių tiesėje. | | |
| Įsivertinimo kriterijus | **\*Dėlionė**. Pamokos pabaigoje mokiniai turi surinkti 4 dalis dėlionės ir sudėti ją. Paveikslėlis *senovinis suolas* (sukarpytas į 4 dalis). Detalė duodama po tam tikrų užduočių. Tikslas – skatinti mokinius veikti, tačiau neišskirti, neakcentuojami gabumai, tiesiog visiems, kurie užduotis atlieka, duodama 1 detalė.  **\*Keturių spalvų lipdukai**, skirti el. užduoties atlikimui. Iš viso 16 sudėties veiksmų iki 15, jeigu vaikas suklydo tik 1 kartą arba visai nesuklydo, jis gauna žalios spalvos šypsenėlę, jeigu padarė 2-4 klaidas – geltoną, 5-7 klaidos – raudoną, 8 ir daugiau – mėlyną.  \***„Sienos metodas“**. Ant trijų sienų pakabinama skirtingų spalvų popieriaus lapų (15 pavaizduotų žalių balionų, 15 geltonų pirštinių, 15 raudonų kepurių). Sutariama, ką kiekviena spalva reikš: žalia – patvirtinimą (TAIP), geltona – abejonę (nei TAIP, nei NE), raudona – neigiamą atsakymą (NE). Tada mokytojas sako teiginius, o mokiniai po kiekvieno teiginio atsistoja po pasirinkta spalva ir paaiškina savo pasirinkimą. Teiginiai:   1. galiu sudaryti ir atlikti sudėties iki 15 veiksmus; 2. galiu savais žodžiais paaiškinti, kaip reikia naudotis skaičių tiese, atliekant sudėties veiksmą; 3. galiu skaičių tiesėje pavaizduoti sudėties veiksmus; 4. galiu sudėties veiksmu suskaičiuoti pinigus.   Naudodamasi šiuo metodu, mokytoja pamatys, kaip mokiniams sekėsi pamokoje, ar yra klasėje vaikų, kurie šiek tiek ar visiškai nesuprato temos. Mokiniai, eidami prie tam tikros spalvos lapo, paaiškindami savo pasirinkimą, įsivertins save, ar viską pamokoje suprato, ar vis dėlto liko neaiškumų.  Pamokoje mokytoja taiko formuojamąjį vertinimą: stebi mokinių darbą, komentuoja, padeda, pagiria žodžiu. | | |
| Mokymo(-si) metodai | Pokalbis (dialogas) aiškinant, demonstravimas, pasakojimas. Savarankiškas darbas. | | |
| Priemonės | Kiekvienas mokinys turi kortelių komplektą su skaitmenimis iki 10; dėlionė (senovinis suolas) iš 4 detalių, lapai su senoviniais baldų paveikslėliais, kuriuos reikės nuspalvinti, interaktyvi lenta, vadovėlis EDUKA aplinkoje, interaktyvus animuotas pokalbis EDUKA aplinkoje, dvi interaktyvios užduotys EDUKA aplinkoje, interaktyvus pratimas<https://ismaniejirobotai.ugdome.lt/index.php?play=33&back=t>,interaktyvus mokomasis žaidimas „Matematikos ekspertas“ <https://mw.10monkeys.com/v1/lt/?lite=1#/category/7>. Visi mokiniai sėdi prie atskiro nešiojamojo kompiuterio.  Įsivertinimui reikia 3 skirtingų spalvų popieriaus lapų, ant kurių būtų pavaizduota: ant pirmo – 15 žalių balionų, ant antro – 15 geltonų pirštinių, ant trečio – 15 raudonų kepurių. | | |
| **Tarpdalykinė integracija** | Etnokultūra. Mokiniai pamatys ir sužinos, kaip gyveno, kokiais žaislais žaidė, kokius drabužius dėvėjo ir avalynę avėjo žmonės prieš keletą 100 metų, juos suskaičiuos, palygins (daugiau, mažiau, lygu). | | |
| MOKYMO IR MOKYMOSI VEIKLOS | | | |
| BENDROJI DALIS. Mokinių sudominimas, pamokos uždavinio skelbimas, jų patirties išsiaiškinimas | | Trukmė | Komentarai |
| Žaidimas „Sudaryk nurodytą skaičių“. Mokytoja pasako bet kurį skaičių iki 9. Mokiniai turi sudaryti skaičių iš dviejų kortelių. Mokiniai pakelia dvi korteles, kad sudarytų tą skaičių, kurį nurodė mokytoja. Pvz.: 7, kelia 5+2 arba 1+6, arba 3+4...  Mokytoja pagiria, kad mokiniai jau puikiai geba atlikti sudėties veiksmus iki 9.  *Kiekvienam mokiniui duodama 1 dėlionės detalė.*  Pranešama, kad pamokos pabaigoje mokiniai turi surinkti visą dėlionę. | | 3 min. | Pamoka vyksta „Išmaniojoje klasėje“ prie kompiuterių.  Užduotis padės įtvirtinti skaičių sandarą. Mokytoja pastebi, ar visi mokiniai geba atlikti sudėties veiksmus iki 9. |
| PAGRINDINĖ DALIS. | | Trukmė | Komentarai |
| Mokytoja pasakoja, kad vakar buvo Buities muziejuje.  Klausimai:  -Kas yra muziejus?  -Kas yra Buities muziejus?  -Kokie eksponatai ten gali būti saugojami?  -Ar mūsų miestelyje yra Buities muziejus?  Mokytoja įjungia video medžiagą, naudoja interaktyvią lentą. Prašo atlikti interaktyvią užduotį prie kompiuterių.  Mokiniai atsakinėja, stebi video medžiagą. Atlieka interaktyvų pratimą prie kompiuterių.  *Atlikusiems pratimą duodama antra detalė.*  **Įvardija problemą.** Muziejuje ji norėjo nusipirkti paveikslėlį, kuris kainavo 11 eurų. Tačiau piniginėje buvo tik 9 eurai, kiek eurų jai trūko? Prašo pakelti dvi korteles atsakymui.  Mokiniai nurodo, kiek eurų trūko, norint įsigyti prekes, pakelia reikiamos sumos dvi korteles.  Toliau mokytoja pasakoja, kad dar buvo istorinė knyga už 15 eur, klausia, kiek jai trūko eurų? Labai norėjo magnetuko, kurio kaina 13 eurų, klausia, kiek jai trūko pinigų?  Klausia, kurios prekės didžiausia suma buvo įvardinta?  „Taigi šiandien kaip tik ir mokysimės sudaryti ir atlikti sudėties iki 15 veiksmus“.  Pristato **temą ir uždavinius**. | | 12 min. | Interaktyvus pratimas (<https://ismaniejirobotai.ugdome.lt/index.php?play=33&back=t>): mokiniai pamatys ir sužinos, kaip gyveno, kokiais žaislais žaidė, kokius drabužius dėvėjo ir avalynė avėjo žmonės prieš keletą 100 metų. Drauge mokysis skaičiuoti ir palyginti šiuolaikinius ir senovinius daiktus. |
| **Darbas su vadovėliu.** Per ekraną rodomas 26 psl. matematikos vadovėlio „TAIP“ EDUKA aplinkoje. Iliustruotas mokytojos ir vaiko pokalbis, paprašo vieno mokinio ir mokinės perskaityti jų roles. Animuota pokalbio versija yra virtualiojoje mokymosi aplinkoje EDUKA, mokytoja ją vėliau įjungia (<https://klase.eduka.lt/teacher/lesson-material/show/6060383>).  Prašo atlikti 1 vadovėlio užduotį žodžiu (atlikti sudėties veiksmus, naudotis skaičių tiese), įvardija paeiliui 4 vaikus. 2 užduotis atliekama taip pat, ją garsiai atlieka 2 įvardinti mokiniai. Šis pratimas mokinius skatina nuosekliai mąstyti.  Mokytoja nuolat pabrėžia, kad, atliekant sudėties veiksmą, skaičių tiese keliaujama į dešinę pusę, t.y. skaičius didėja.  Ekrane rodoma panaši užduotis, atsakinėja žodžiu likę mokiniai.  *Visiems duodama trečia dėlionės dalis.*  **Darbas su užduočių sąsiuviniu**. 5 užduotis – plėtojamas gebėjimas skaičiuoti pinigus.  Ankstesnėje temoje „Kokius pinigus naudojame?“ mokiniams buvo patarta pinigus pradėti skaičiuoti nuo didžiausios vertės monetos ar banknoto. Šio patarimo mokytoja siūlo laikytis ir dabar, kai skaičiuojama naudojantis skaičių tiese. Jei duota 5 Eur ir 10 Eur, tai skaičių tiesėje pirma surandamas skaičius 10 ir tada per 5 žingsnius paeinama į dešinę (pridedama).  *Atlikus užduotį duodama ketvirta dėlionės detalė.*  Mokytoja prašo atlikti 2 interaktyvias užduotis EDUKA aplinkoje (<https://klase.eduka.lt/teacher/lesson-material/show/6060384>).  Iš viso 16 sudėties veiksmų iki 15, jeigu vaikas suklydo tik 1 kartą arba visai nesuklydo, jis gauna žalios spalvos šypsenėlę, jeigu padarė 2-4 klaidas – geltoną, 5-7 klaidos – raudoną, 8 ir daugiau – mėlyną. | | 15 min. |  |
| BAIGIAMOJI DALIS. Apibendrinimas: vertinimas, įsivertinimas, refleksija | | Trukmė | Komentarai |
| **Namų darbų skyrimas** (likusias užduotis pratybų sąsiuvinyje prašoma pabaigti namuose).  **Apibendrinimui, įsivertinimui** naudojamas „Sienos metodas“. Ant trijų sienų pakabinama 3 skirtingų spalvų popieriaus lapų. Sutariama, ką kiekviena spalva reikš: žalia – patvirtinimą (TAIP), geltona – abejonę (nei TAIP, nei NE), raudona – neigiamą atsakymą (NE). Tada mokytoja sako teiginius, o mokiniai po kiekvieno teiginio atsistoja po pasirinkta spalva ir paaiškina savo pasirinkimą. Teiginiai:  1.galiu sudaryti ir atlikti sudėties iki 15 veiksmus;  2.galiu savais žodžiais paaiškinti, kaip reikia naudotis skaičių tiese, atliekant sudėties veiksmą;  3.galiu skaičių tiesėje pavaizduoti sudėties veiksmus;  4.galiu sudėties veiksmu suskaičiuoti pinigus.  Mokytoja pasidžiaugia puikiu mokinių darbu per visą pamoką, pagiria. Prašoma mokinių sudėti visą dėlionę. Klausiama – koks tai per daiktas? (senovinis suolas). Kuo jis skiriasi nuo šiuolaikinio suolo? Kuriam mokiniui patogiau dirbti prie tokio suolo – ankstesniam ar dabartiniam? | | 5 min. | Pamokos pabaigoje mokiniai, kuriems sekasi sunkiau skaičiuoti gali pasirinkti spalvinti senovinių daiktų paveikslėlius, kam geriau – spręsti užduotis „Matematikos eksperto“ svetainėje. |
| Pirmokams pamoka trunka 35 min. Likusias 15 minučių mokiniai pasirenka veiklą: 1 variantas: sprendžia „Matematikos eksperto“ užduotis https://mw.10monkeys.com /v1/lt/?lite=1#/category/7, skyrius „Pinigai“ → „Suskaičiuok bendrą kainą (2 kainos)“; 2 variantas: spalvina ant A4 lapo atspausdintus senovinius buities daiktus. | |  | Jei lieka laiko. Padėkos kultūra. Mokytoja turi mažą senovinę skrynutę, kurioje daug šokoladinių monetų (\*gali būti ir popierinės monetos). Kviečia kiekvieną vaiką paeiliui paimti monetą ir pasakyti, kam ją nori padovanoti šioje klasėje ir kodėl. Tada kiekvienas nueina ir paduoda monetą tam, kam nori padėkoti. |
| Priedai. | | | |